राजनीति का यह चरित्र जिसमें निर्दोष व्यक्तियों की हत्या को सत्ता प्राप्त का जरिया बनाया जाए, भारतीय संविधान की मान्यताओं के लिए खतरनाक है। इस तरह कि घटनाएं भारत की लोकत्रांतिक मूल्यों के लिए शुभ संकेत नहीं हैं। जिस प्रकार हिंसात्मक घटनाओं में राजनीतिक पार्टियों के व्यक्तियों की संलिप्तता सामने आ रही है। उससे एक बात तो स्पष्ट है कि यह सामाजिक गैरबराबरी, या अत्याचार को लेकर आन्दोलन नहीं है बल्कि राजनैतिक उद्देश्य के लिए सत्ता प्राप्ति का एक माध्य है। जो चंद राजनीतिज्ञों द्वारा किया गया भयानक षड़यंत्र है। जिस प्रकार लोग शस्त्रप्रदर्शन करते हुए गोलियां, आगजनी और पथराव कर रहे हैं, यह आंदोलन नहीं पूर्ण हिंसा है। निर्दोषों को निशाना बनाकर सरकारी सम्पत्ति को नुकसान पहुंचाया गया। ऐसे में इसको आंदोलन नहीं बल्कि प्रायोजित राजनीति से प्रेरित हिंसात्मक षड़यंत्र है।